אבישי בן חיים: "השעיית רינה מצליח היא פגיעה מבהילה בחופש העיתונות"
העיתונאי אבישי בן חיים תוקף בחריפות את השעייתה למשך שבוע של מגישת הטלוויזיה רינה מצליח בעקבות דבריה על מצביעי הליכוד: "השעיית רינה מצליח היא פגיעה מבהילה בחופש העיתונות בישראל".
העיתונאי אבישי בן חיים מגנה בחריפות את השעייתה של העיתונאית רינה מצליח לאחר אמירה שנויה במחלוקת שאמרה על מצביעי הליכוד: "השעיית רינה מצליח היא פגיעה מבהילה בחופש העיתונות בישראל. (להבדיל מהביקורת החריפה עליה, על הדימוי שציטטה ועל תפיסתה את מצביעי נתניהו. ביקורת שהיא חלק לגיטימי מהשיח הציבורי הסוער בישראל). "
לסיום כותב בן חיים: "ביקורת – אחלה. סנקציה של השעייה נגד עיתונאים שישתמשו בדימוי שנוי במחלוקת – לא אחלה. רע מאד"
גם ארגון העיתונאים גינה את העונש שהוטל על מצליח: "השעייתה של רינה מצליח היא צעד קיצוני שמשחק לידי המעוניינים להחליש עיתונאים ולערער על יכולתם לבצע את עבודתם. מצליח עצמה הסבירה עוד בסוף השידור שההכללה לא הייתה במקומה. אין מקום להשעייה בשל נקיטת עמדה או פרשנות, וצעד כזה מייצר אפקט מצנן כלפי עיתונאים ופוגע בחופש העיתונות"